section_heading: Životopis
paragraph_text: Nije imala velikih uspjeha u školi i bila je mažoretkinja. Nikada nije bila u ljubavnoj vezi, jer je imala traume od neuspjela braka svojih roditelja pa se nije htjela ni u što slično upuštati.<ref>Arroyo, Raymond: Mother Angelica: The Remarkable Story of a Nun, Her Nerve, and a Network of Miracles. Random House, 2005. ISBN 978-0-385-51092-9. Po završetku škole 1941. godine razboljela se od želučane bolesti, zbog koje je trpjela velike bolove. Godine 1943. godine susrela se s vjernicom Rhodom Wise iz rodnoga grada, koja je imala vjerske objave i stigme. Preporučila joj je molitvu devetnice Bogu za ozdravljenje po zagovoru sv. Male Terezije. Deveti dan ozdravila je od želučane bolesti i više nije trpjela bolove. Bilo je još bolesnika, koji su ozdravili uz pomoć Rhode Wise i nakon smrti proglašena je službenicom Božjom. Ovo joj je iskustvo produbilo vjeru, osjetila je vjerski poziv pa je 15. kolovoza 1944. ušla u samostan siromašnih klarisa trajnoga klanjanja kao postulantica u Clevelandu. Između ostaloga, radila je u praonici rublja, pekla kruh, služila na oltaru i radila u samostanskoj kuhinji. Dana, 2. siječnja 1953. položila je vječne zavjete kao časna sestra. Dobila je redovničko ime sestra Marija Angelica od Bezgrješnoga začeća (eng. Sister Mary Angelica of the Annunciation).